Document ID: 32014R0871

KOMMISSIONENS GENNEMFØRELSESFORORDNING (EU) Nr. 871/2014
af 11. august 2014
om nedsættelse af fiskekvoter for 2014 for visse bestande på grund af tidligere års overfiskning
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 (1), særlig artikel 105, stk. 1, 2 og 3, og
ud fra følgende betragtninger:
(1)
Fiskekvoterne for 2013 blev fastsat ved:
-
Rådets forordning (EU) nr. 1262/2012 (2)
-
Rådets forordning (EU) nr. 1088/2012 (3)
-
Rådets forordning (EU) nr. 1261/2012 (4)
-
Rådets forordning (EU) nr. 39/2013 (5) og
-
Rådets forordning (EU) nr. 40/2013 (6).
(2)
Fiskekvoterne for 2014 blev fastsat ved:
-
forordning (EU) nr. 1262/2012
-
Rådets forordning (EU) nr. 1180/2013 (7)
-
Rådets forordning (EU) nr. 24/2014 (8) og
-
Rådets forordning (EU) nr. 43/2014 (9).
(3)
Hvis Kommissionen fastslår, at en medlemsstat har overskredet de kvoter, den har fået tildelt, skal Kommissionen nedsætte denne medlemsstats fremtidige kvoter, jf. artikel 105, stk. 1, i forordning (EF) nr. 1224/2009.
(4)
I artikel 105, stk. 2 og 3, i forordning (EF) nr. 1224/2009 fastsættes det, at sådanne nedsættelser gennemføres det eller de følgende år under anvendelse af de respektive multiplikationsfaktorer som fastlagt deri.
(5)
Nogle medlemsstater har overskredet deres kvoter for 2013. Derfor bør deres kvoter for de overfiskede bestande nedsættes for 2014 og efter omstændighederne eventuelt for de efterfølgende år.
(6)
I betragtning af, at Danmark har overfisket sine samlede tilladte fangstmængder for tobis i EU-farvande i forvaltningsområde 2 og 4 i 2013, skal der foretages nedsættelser. I 2014 blev der tilladt minimale fangster af tobis i disse farvande med henblik på at overvåge udviklingen af bestanden og genopretningen af de lokale populationer. Med de nævnte nedsættelser er det imidlertid ikke muligt at opretholde det overvågningssystem, som Det Internationale Havundersøgelsesråd (ICES) har anbefalet til forvaltning af tobis. Nedsættelser af de kvoter, som Danmark overfiskede i 2013 i disse områder, bør derfor foretages for tobisforvaltningsområde 3.
(7)
I 2012 overfiskede Spanien sin kvote for bestanden af jomfruhummer i område IX og X; EU-farvande i CECAF 34.1.1 (NEP/93411). Den deraf følgende nedsættelse på 75,45 ton gjaldt i 2013 og blev efter anmodning fra Spanien fordelt på tre år fra 2013. Den resterende årlige nedsættelse, der finder anvendelse på den spanske NEP/93411-bestand udgør 25 ton i 2014 og 19 ton i 2015, uden at det dog udelukker fremtidige kvotetilpasninger.
(8)
Ved Kommissionens gennemførelsesforordning (EU) nr. 770/2013 (10) og Kommissionens gennemførelsesforordning (EU) nr. 1402/2013 (11) fastsattes nedsættelser af fiskekvoterne for visse lande og arter for 2013. For nogle medlemsstaters vedkommende var nedsættelserne for nogle arter imidlertid større end deres respektive kvoter for 2013 og kunne derfor ikke foretages i deres helhed det pågældende år. For at sikre, at hele mængden for de pågældende bestande bliver fratrukket i sådanne tilfælde, bør de resterende mængder medregnes ved fastsættelsen af nedsættelserne af 2014-kvoterne og efter omstændighederne efterfølgende kvoter.
(9)
Nedsættelser af fiskekvoter, der er fastsat ved denne forordning, bør gælde, uden at det berører de nedsættelser af 2014-kvoterme, der skal foretages i henhold til Kommissionens forordning (EU) nr. 165/2011 (12) og Kommissionens gennemførelsesforordning (EU) nr. 185/2013 (13).
(10)
Eftersom kvoterne er udtrykt i ton eller hele stykker er nedsættelserne rundet ned til nærmeste hele ton eller stykke, og mængder på under et ton eller et stykke er ikke medregnet -
VEDTAGET DENNE FORORDNING:
Artikel 1
1. De fiskekvoter, der er fastsat for 2014 i forordning (EU) nr. 1262/2012, (EU) nr. 1180/2013, (EU) nr. 24/2014 og (EU) nr. 43/2014, nedsættes som angivet i bilaget til nærværende forordning.
2. Stk. 1 anvendes, uden at det berører de nedsættelser, der er fastsat ved forordning (EU) nr. 165/2011 og gennemførelsesforordning (EU) nr. 185/2013.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. august 2014.

Labels: 20
6